Diari Oficial de la Generalitat Valenciana


Sumari del DOGV 7925, del 25-11-2016 (2016/8915)

RESOLUCIÓ de 21 d'octubre de 2016, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient número 57/15-AIA Canals.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7925

Data del DOGV
:   25-11-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8915


Data del document
:   21-10-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 21 d'octubre de 2016, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient número 57/15-AIA Canals. [2016/8915]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de la resolució complementària a la declaració d'impacte ambiental, resolc:  
  
  
Publicar en el Diari Oficial de la Comunitat Valenciana la resolució complementària corresponent a l'expedient número 57/15-AIA Canals.  
  
  
«Resolució complementària de declaració d'impacte ambiental  
Expedient: 57/2234-FBM.  
Títol: emmagatzemament, recuperació i comerç a l'engròs de ferralla, metalls de rebuig no ferris i residus perillosos (bateries).  
Promotor: Germán Tormo Durá.  
Autoritat substantiva: Ajuntament de Canals.  
Localització: polígon industrial Les Moles, carrer de les Moles, cantonada del carrer 2 amb el carrer 4, del terme municipal de Canals (València).  
  
Antecedents  
Amb data 18 d'abril de 2016, el director general de Medi Natural i d'Avaluació Ambiental va estimar no favorable, només als efectes ambientals, l'activitat d'emmagatzemament, recuperació i comerç a l'engròs de ferralla, metalls de rebuig no ferris i residus perillosos (bateries), ubicada al polígon industrial Les Moles, carrer de les Moles, cantonada del carrer 2 amb el carrer 4, del terme municipal de Canals (València), el promotor es Germán Tormo Durá.  
L'objecte del projecte és la sol·licitud de llicència ambiental.  
Es realitzarà en la instal·lació l'arreplega i la separació de ferralla i altres elements metàl·lics per a la posterior venda, amb l'emmagatzemament estimat de 30 bateries (residus perillosos).  
Quant als antecedents d'aquest expedient consten tres consultes fetes al Servei d'Ordenació del Territori:  
Una primera consulta, que sol·licitava l'informe sobre la compatibilitat de l'activitat amb el risc d'inundació en la parcel·la afectada.  
- Informe emés per PATRICOVA el 4 d'agost de 2015, en el qual s'informa que la parcel·la està afectada pel risc d'inundació i en les condicions plantejades és incompatible amb les determinacions normatives del pla d'acció territorial de caràcter sectorial sobre prevenció del risc d'inundació en la Comunitat Valenciana.  
Es va realitzar una segona consulta, que sol·licitava el pronunciament exprés sobre la idoneïtat de les mesures proposades pel promotor.  
- Informe emés per PATRICOVA el 8 de març de 2016, que indica que és parcialment incompatible pel que fa a l'emmagatzemament de residus perillosos i es requereix un pla d'emergència i una assegurança davant del risc d'inundació.  
Quant a la tercera consulta realitzada, se sol·licita que s'emeta un informe sobre la idoneïtat de les noves mesures correctores proposades pel promotor quant a l'emmagatzemament de residus perillosos (bateries), aquestes són:  
L'emmagatzemament (en l'interior de la nau industrial) consisteix a arreplegar les bateries en la zona de menor calat (1,5 metres), que és la zona nord de la parcel·la, en estanteries metàl·liques i en contenidors homologats per a bateries, amb una arreplega màxima prevista de cinc dies.  
- Informe emés per PATRICOVA el 25 de juliol de 2016, que indica que està afectat pel risc d'inundació i és compatible amb les determinacions normatives del pla d'acció territorial de caràcter sectorial sobre prevenció del risc d'inundació en la Comunitat Valenciana.  
  
Objecte de la modificació al projecte (mesures proposades pel promotor)  
El projecte no ha variat respecte al ja avaluat (declaració d'impacte ambiental emesa el 18.04.2016), quant a l'emmagatzemament i el comerç a l'engròs de ferralla i metalls de rebuig no ferris.  
  
Quant a l'emmagatzemament dels residus perillosos (bateries), la modificació implica l'adopció de noves mesures correctores adoptades pel promotor, i són:  
L'emmagatzemament (en l'interior de la nau industrial) consisteix a arreplegar les bateries en la zona de menor calat (1,5 metres), que és la zona nord de la parcel·la, amb una capacitat d'emmagatzemament de 0,9 t/dia i una superfície aproximada de 30 m², en estanteries metàl·liques, i s'arreplegaran els contenidors de les bateries en el seu interior, tenint dos nivells de càrrega, el primer està a 1,5 metres del sòl i sobre cubetes de seguretat de retenció.  
En contenidors homologats per a bateries, amb una arreplega màxima prevista de cinc dies.  
La resta de condicions de l'activitat no seran modificades respecte al ja avaluat pel Servei d'Avaluació d'Impacte Ambiental.  
  
Consideracions jurídiques  
L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la següent  
  
Resolució complementària  
  
Primer  
El projecte d'emmagatzemament, recuperació i comerç a l'engròs de ferralla, metalls de rebuig no ferris i residus perillosos (bateries), queda modificat quant a l'emmagatzemament de residus perillosos (bateries), modificació respecte a l'anteriorment avaluat basant-se en les quals es va emetre la declaració d'impacte ambiental no favorable, amb data 18 d'abril de 2016, considerant adequada la resta de la instal·lació des del punt de vista ambiental i preses en consideració les noves circumstàncies, és a dir, el nous canvis introduïts pel promotor i l'informe emés pel Servei d'Ordenació del Territori, estan esmenades les deficiències, i es consideren adequades les mesures preventives i correctores establides, quant a l'emmagatzemament de residus perillosos (bateries).  
  
Per tant es modifica la declaració d'impacte ambiental, emesa amb data 18 d'abril de 2016, i s'estableix el següent:  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, l'activitat d'emmagatzemament, recuperació i comerç a l'engròs de ferralla, metalls de rebuig no ferris i residus perillosos (bateries), promoguda per Germán Tormo Durá, ubicat en el polígon industrial Les Moles, carrer de les Moles, cantonada del carrer 2 amb el carrer 4, del terme municipal de Canals (València), sempre que aquest es desenvolupe d'acord amb l'estudi d'impacte ambiental, el projecte i la modificació realitzada quant a l'emmagatzemament de residus perillosos (bateries), a més del següent compliment segons l'informe emés pel Servei d'Ordenació del Territori:  
- En l'exercici de l'activitat, s'haurà d'elaborar un pla d'emergència davant del risc d'inundació i contractar un assegurança davant del dit risc.  
  
Segon  
Notificar a les persones interessades que contra la present resolució, per ser un acte de tràmit, no es pot interposar cap recurs; sense perjuí que puguen utilitzar-se els mitjans que en defensa dels seus drets i interessos estimen pertinents.  
  
Tercer  
Publicar en el Diari Oficial de la Generalitat Valenciana la present resolució complementària de declaració d'impacte ambiental, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
  
  
València, 16 de setembre de 2016.- El director general de Medi Natural i d'Avaluació Ambiental: Antoni Marzo i Pastor.»  
  
València, 21 d'octubre de 2016.- El director general de Medi Natural i d'Avaluació Ambiental: Antoni Marzo i Pastor.